ইয়াৰ উপৰি সুঁতিৰপাথাৰ, ডাউকমাৰী আৰু কাচুকাটি চৰত বাতৰি লিখা সময়লৈকে বহুকেইটা বানাক্ৰান্ত পৰিয়াল আবদ্ধ হৈ আছে বুলি খবৰ পোৱা গৈছে । ইফালে আই আৰু মানাহ নদীৰ জলপৃষ্ঠ ওফন্দি উঠি মইনবড়ী, ঢাকালীয়াপাৰা, ইছবপুৰ, ক্ষুদ্ৰখোৱা, মাণিকপুৰ আদি অঞ্চল পানীৰ তলত বুৰ গৈ আছে । মন কৰিবলগীয়া যে বেঁকী নৈৰ ভয়াৱহ বান পৰিস্থিতিৰ সৃষ্টি হোৱাৰ পিছতো চৰকাৰ তথা প্ৰশাসনে কোনো ধৰণৰ উদ্ধাৰ অভিযানৰ ব্যৱস্থা কৰা নাই । অৱশ্যে বানাক্ৰান্ত ৰাইজৰ কাষত উপস্থিত হৈ বিজেপি নেতা তথা উপ-নিৰ্বাচনৰ শক্তিশালী প্ৰাৰ্থিত্বৰ দাবীদাৰ লাল মাহমুদুৰ ৰহমানে শওঁপুৰ, কাউৰজাহী, বৰডাংগা, গুইলেজা, সুঁতিৰপাথাৰ, বৰটাৰী, ইছবপুৰ আদি অঞ্চলৰ বানাক্ৰান্তসকলৰ মাজত চিৰা, চেনি, খোৱাপানী আদি বিতৰণ কৰে।